CELEX: 62018TN0246
Language: fi
Date: 2018-04-16 00:00:00
Title: Asia T-246/18: Kanne 16.4.2018 – Moreno Pérez v. neuvosto

201805250541897082018/C 200/612462018TC20020180611FI01FIINFO_JUDICIAL20180416484811Asia T-246/18: Kanne 16.4.2018 – Moreno Pérez v. neuvosto
 ---documentbreak--- C2002018FI4810120180416FI0061481481Kanne 16.4.2018 – Moreno Pérez v. neuvosto
   (Asia T-246/18)2018/C 200/61Oikeudenkäyntikieli: englanti
      Asianosaiset
   
   
      Kantaja: Maikel José Moreno Pérez (Venezuela) (edustajat: asianajajat L. Giuliano ja F. Di Gianni)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
            —
         
         
            kumoamaan Venezuelan tilanteen johdosta määrättävistä rajoittavista toimenpiteistä annetun päätöksen (YUTP) 2017/2074 muuttamisesta 22.1.2018 annetun neuvoston päätöksen (YUTP) 2018/90 ja Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta 22.1.2018 annetun neuvoston täytäntöönpanoasetuksen (EU) 2018/88 siltä osin kuin ne koskevat kantajaa
         
      
            —
         
         
            velvoittamaan neuvoston korvaamaan oikeudenkäyntikulut.
         
      
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kahteen kanneperusteeseen.
   
            1)
         
         
            Ensimmäisen kanneperusteen mukaan neuvosto loukkasi hyvän hallinnon periaatetta ja kantajan puolustautumisoikeuksia sekä hänen oikeuttaan tehokkaaseen tuomioistuimen tarjoamaan oikeussuojaan, koska se ei antanut kantajan tutustua näyttöön, jolla väitetysti perustellaan rajoittavien toimenpiteiden kohdistaminen häneen huomattavan pitkäksi aikaa.
         
      
            2)
         
         
            Toisen kanneperusteen mukaan neuvosto teki ilmeisen arviointivirheen, koska se ei osoittanut, että kantaja oli Venezuelan korkeimman oikeuden presidentin ja entisen varapresidentin ominaisuudessa tukenut ja edistänyt hallituksen tekoja ja politiikkoja, jotka ovat heikentäneet demokratiaa ja oikeusvaltiota Venezuelassa, ja oli vastuussa teoista ja lausumista, jotka ovat horjuttaneet kansalliskokouksen arvovaltaa.